ਰਮੇਸ਼ ਚੰਦਰ ਪਰੀਦਾ
ਰਮੇਸ਼ ਚੰਦਰ ਪਰੀਦਾ ਕੈਮਿਸਟਰੀ, ਕਾਲਜ ਆਫ਼ ਬੇਸਿਕ ਸਾਇੰਸ ਐਂਡ ਹਿਊਮੈਨਟੀਜ਼, ਓਡੀਸ਼ਾ ਯੂਨੀਵਰਸਿਟੀ ਆਫ ਐਗਰੀਕਲਚਰ ਐਂਡ ਟੈਕਨੋਲੋਜੀ, ਭੁਵਨੇਸ਼ਵਰ ਦੇ ਰਿਟਾਇਰਡ ਪ੍ਰੋਫੈਸਰ ਹੈ। ਉਹ ਓਡੀਆ ਸਾਹਿਤ ਵਿੱਚ ਪ੍ਰਸਿੱਧੀ ਪ੍ਰਾਪਤ ਲੋਕ ਪਸੰਦ ਵਿਗਿਆਨ ਸਾਹਿਤ ਦਾ ਲੇਖਕ ਹੈ।

ਮੁਢਲੀ ਜ਼ਿੰਦਗੀ ਅਤੇ ਸਿੱਖਿਆ 
ਰਮੇਸ਼ ਚੰਦਰ ਪਰੀਦਾ ਦਾ ਜਨਮ 4 ਜਨਵਰੀ 1947 ਨੂੰ ਹੋਇਆ ਸੀ। ਕੇਂਦਰਪਾੜਾ ਜ਼ਿਲ੍ਹਾ (ਉੜੀਸਾ ਰਾਜ) ਦੇ ਪਟਾਕੁਰਾ ਪੀਐਸ ਦੇ ਇੱਕ ਪਿੰਡ ਜਾਮਪਾੜਾ ਵਿੱਚ ਹੋਇਆ ਸੀ। ਉਸ ਦੇ ਪਿਤਾ ਭਰਮਬਾਰ ਪਰੀਦਾ ਇੱਕ ਬੇਸਿਕ ਸਕੂਲ ਅਧਿਆਪਕ ਸਨ ਅਤੇ ਉਨ੍ਹਾਂ ਦੀ ਮਾਂ ਸੱਤਿਆਭਾਮਾ ਪਰੀਦਾ ਇੱਕ ਘਰੇਲੂ ਔਰਤ ਸੀ। ਆਪਣੇ ਤਿੰਨ ਭਰਾਵਾਂ ਅਤੇ ਦੋ ਭੈਣਾਂ ਵਿਚੋਂ ਸਭ ਤੋਂ ਵੱਡਾ, ਪਰੀਦਾ ਬਚਪਨ ਤੋਂ ਹੀ ਆਪਣੇ ਪਿਤਾ ਦੇ ਗਾਂਧੀਵਾਦੀ ਆਦਰਸ਼ਾਂ ਤੋਂ ਬਹੁਤ ਪ੍ਰਭਾਵਤ ਹੋ ਗਿਆ ਸੀ, ਜਿਸ ਨਾਲ ਉਸ ਵਿੱਚ ਲਿਖਣ ਦੇ ਖੇਤਰ ਵਿੱਚ ਆਪਣਾ ਕੈਰੀਅਰ ਸ਼ੁਰੂ ਕਰਨ ਦੀ ਭਾਵਨਾ ਅਤੇ ਵਿਸ਼ਵਾਸ ਪੈਦਾ ਹੋ ਗਿਆ। ਨਤੀਜੇ ਵਜੋਂ, ਸਕੂਲ ਦਾ ਵਿਦਿਆਰਥੀ ਹੋਣ ਦੇ ਜ਼ਮਾਨੇ ਵਿੱਚ ਹੀ ਉਸਨੇ ਬੱਚਿਆਂ ਦੇ ਕਈ ਰਸਾਲਿਆਂ ਅਤੇ ਵੱਖ ਵੱਖ ਅਖਬਾਰਾਂ ਦੇ ਬੱਚਿਆਂ ਦੇ ਪੰਨੇ ਵਿੱਚ ਛੋਟੀਆਂ ਕਹਾਣੀਆਂ ਅਤੇ ਕਵਿਤਾਵਾਂ ਲਿਖੀਆਂ ਅਤੇ ਪ੍ਰਕਾਸ਼ਤ ਕਰਵਾਈਆਂ। ਨੇੜਲੇ ਪਿੰਡ ਕਰੀਲੋਪਾਟਾਨਾ ਵਿਖੇ ਆਪਣੀ ਹਾਈ ਸਕੂਲ ਦੀ ਪੜ੍ਹਾਈ ਪੂਰੀ ਕਰਨ ਤੋਂ ਬਾਅਦ, 1962 ਵਿਚ, ਪਰੀਦਾ ਨੇ ਬੀ.ਐੱਸ.ਸੀ. (ਆਨਰਜ਼) ਦੀ ਡਿਗਰੀ (1966) ਅਤੇ ਐਮ.ਐੱਸ.ਸੀ. ਕੈਮਿਸਟਰੀ ਦੀ ਡਿਗਰੀ (1968) ਉਸ ਸਮੇਂ ਦੇ ਰੇਵੇਨਸ਼ਾ ਕਾਲਜ, ਕਟਕ (ਜੋ ਹੁਣ ਇਕ ਯੂਨਿਟ ਯੂਨੀਵਰਸਿਟੀ) ਤੋਂ ਹਾਸਲ ਕੀਤੀ।

ਕਿੱਤਾ  
ਪਰੀਦਾ ਨੇ ਗੋਦਾਵਰੀਸ਼ ਕਾਲਜ, ਬਨਾਪੁਰ (1968–70), ਵਿਖੇ ਕੈਮਿਸਟਰੀ ਵਿੱਚ ਲੈਕਚਰਾਰ ਵਜੋਂ ਕੰਮ ਕੀਤਾ। ਗੌਰਮਿੰਟ ਆਰਟਸ ਐਂਡ ਸਾਇੰਸ ਕਾਲਜ, ਦਮਨ ਕੇਂਦਰ ਸ਼ਾਸਤ ਪ੍ਰਦੇਸ਼  (1970–1976) ਅਤੇ ਬੇਸਿਕ ਸਾਇੰਸ ਐਂਡ ਹਿਊਮੈਨਟੀਜ ਕਾਲਜ, ਉੜੀਸਾ ਯੂਨੀਵਰਸਿਟੀ ਆਫ ਐਗਰੀਕਲਚਰ ਐਂਡ ਟੈਕਨੋਲੋਜੀ ਭੁਵਨੇਸ਼ਵਰ (1976–1996), ਜਿੱਥੋਂ ਉਹ 2007 ਵਿੱਚ ਕੈਮਿਸਟਰੀ ਦੇ ਪ੍ਰੋਫੈਸਰ (ਐਸੋਸੀਏਟ ਪ੍ਰੋਫੈਸਰ -1996-1999) ਅਤੇ ਪ੍ਰੋਫੈਸਰ ਅਤੇ ਮੁਖੀ (1999 –2007) ਦੇ ਅਹੁਦੇ ਤੋਂ ਸੇਵਾ ਮੁਕਤ ਹੋਇਆ। ਉਸਨੇ ਇਕ ਵਿਗਿਆਨੀ, ਖੇਤਰੀ ਖੋਜ ਪ੍ਰਯੋਗਸ਼ਾਲਾ ਜੋਰਹਾਟ (1983-1983) ਅਤੇ ਐਰੋਨੋਟਿਕਸ ਕਾਲਜ, ਸੁਨਬੇਦਾ, ਓਡੀਸ਼ਾ (1988–1990) ਦੇ ਪ੍ਰਿੰਸੀਪਲ ਵਜੋਂ ਵੀ ਕੰਮ ਕੀਤਾ।

ਖੋਜ 
ਪਰੀਦਾ ਦੀ ਖੋਜ ਦਾ ਮੁੱਖ ਖੇਤਰ ਰਾਈਸ ਪ੍ਰੋਟੀਨ ਦਾ ਅਧਿਐਨ ਸੀ, ਜਿਸ ਲਈ ਉਸਨੂੰ 1990 ਵਿੱਚ ਉਤਕਲ ਯੂਨੀਵਰਸਿਟੀ ਦੁਆਰਾ ਪੀਐਚ.ਡੀ. ਦੀ ਡਿਗਰੀ ਦਿੱਤੀ ਗਈ। ਉਸਨੇ ਇਸ ਵਿਸ਼ੇ ਉੱਤੇ ਤਕਰੀਬਨ 20 ਖੋਜ ਪੱਤਰ ਪ੍ਰਕਾਸ਼ਤ ਕੀਤੇ ਹਨ।

ਲਿਖਣ ਦਾ ਕੈਰੀਅਰ 
ਪਰੀਦਾ ਉੜੀਆ ਦੇ ਨਾਲ ਨਾਲ ਅੰਗ੍ਰੇਜ਼ੀ ਵਿੱਚ ਵੀ ਇੱਕ ਮਸ਼ਹੂਰ ਪ੍ਰਸਿੱਧ ਵਿਗਿਆਨ ਲੇਖਕ ਹੈ। ਉਸਨੇ ਦੋਵਾਂ ਭਾਸ਼ਾਵਾਂ ਵਿੱਚ ਵਿਗਿਆਨ ਨੂੰ ਪ੍ਰਸਿੱਧ ਬਣਾਉਣ ਲਈ ਵੱਡੀ ਗਿਣਤੀ ਵਿੱਚ ਲੇਖ ਅਤੇ ਕਿਤਾਬਾਂ ਲਿਖੀਆਂ ਹਨ (ਉੜੀਆ ਵਿੱਚ ਲਗਪਗ 3000 ਲੇਖ ਅਤੇ 80 ਕਿਤਾਬਾਂ; ਅੰਗਰੇਜ਼ੀ ਵਿੱਚ  ਵਿੱਚ 300 ਲੇਖ 11 ਕਿਤਾਬਾਂ ਹਨ)।

ਹਵਾਲੇ

ਜ਼ਿੰਦਾ ਲੋਕ
ਜਨਮ 1947
ਓੜੀਆ ਵਿੱਚ ਸਾਹਿਤ ਅਕਾਦਮੀ ਪੁਰਸਕਾਰ ਜੇਤੂ